TAPAC พุ่งแรง 7% รับแผนเคาะซื้อหุ้นคืน 7.55 ล้านหุ้น วงเงิน 60 ลบ.
TAPAC พุ่งแรง 7% รับแผนเคาะซื้อหุ้นคืน 7.55 ล้านหุ้น วงเงิน 60 ลบ. โดยล่าสุด ณ เวลา 10.20 น. อยู่ที่ระดับ 7.10 บาท เพิ่มขึ้น 0.45 บาท หรือ 6.77% สูงสุดที่ระดับ 7.60 บาท ต่ำสุดที่ระดับ 7.05 บาท มูลค่าการซื้อขาย 15.18 ล้านบาท
28 ส.ค. 2561

ผู้สื่อข่าวรายงานว่า ราคาหุ้น บริษัท ทาพาโก้ จำกัด (มหาชน) หรือ TAPAC ณ เวลา 10.20 น. อยู่ที่ระดับ 7.10 บาท เพิ่มขึ้น 0.45 บาท หรือ 6.77% สูงสุดที่ระดับ 7.60 บาท ต่ำสุดที่ระดับ 7.05 บาท มูลค่าการซื้อขาย 15.18 ล้านบาท

โดยราคาหุ้นปรับตัวขึ้นแรงวันนี้ หลัง TAPAC แจ้งว่าที่ประชุมคณะกรรมการบริษัทอนุมัติโครงการซื้อหุ้นคืนจำนวน 7,559,000 หุ้น พาร์หุ้นละ 1 บาท คิดเป็นสัดส่วน 1.83% ของหุ้นที่จำหน่ายได้แล้วทั้งหมด ซึ่งจะเป็นการซื้อในตลาดหลักทรัพย์แห่งประเทศไทย (ตลท.) ระหว่างวันที่ 10 ก.ย.61 -9 มี.ค.62
ตามการรายงานข่าวก่อนหน้านี้ : TAPAC ไฟเขียวซื้อหุ้นคืน 7.55 ล้านหุ้น วงเงิน 60 ลบ. เริ่ม 10 ก.ย.นี้